326 HISTORIA DENSI ET RARI. 



quandam, vel aliam alterationem notabilem (qualis 

 invenitur in corporibus compositis) proculdubio res 

 magna confecta foret, et ad plurima aditum pate- 

 faciens. 



4. Circa distillationem clausam (ita enim earn 

 appellare licet, ubi non datur spatium ad evapora- 

 tionem) quivis multa alia poterit comminisci. Pro 

 certo enim habemus, calorem analogum, operantem 

 in corpus absque separatione aut consumptione 

 partium, mirabiles metaschematismos effingere et 

 producere posse. 



5. Attamen illud addi possit, ut mandati hujus 

 appendix ; ut excogitetur etiam aliquis modus (quod 

 certe difficile non est) per quem calor operetur non 

 solum in clauso, sed in tensili : id quod fit in omni 

 matrice natural!, sive vegetabilium, sive animalium. 

 Hoc enim operationem ad multa extendit, quae per 

 clausuram simplicem effici non possunt. Neque 

 hoc pertinet ad pygmaeum Paracelsi, aut hujusmodi 

 prodigiosas ineptias ; sed ad solida et sana. Ex 

 empli gratia ; non efficiet unquam distillatio clausa, 

 ut aqua tota vertatur in oleum ; quia oleum et 

 pinguia majus occupant dimensum quam aqua. At 

 si operatic fiat in tensili, hoc fortasse fieri possit : 

 qua? esset res immensae utilitatis, cum omnis ali- 

 mentatio maxime consistat in pingui. 



6. Bonum esset, et ad multa utile, ut in dis- 

 tillationibus natura ad rationes reddendas quandoque 

 compelleretur ; atque ut poneretur in certo quan 

 tum per distillationem consumptum fuerit, id est, 

 versum in pneumaticum, et quid maneret, sive fixum, 



